Imrich Vanek

Imrich Vanek (* 5. november 1908, Holíč - † 11. január 2001, Holíči) bol priekopník moderného chovu králikov a ich šľachtiteľ. 

Okrem už známych farebných rázov plemien, najmä krátkosrstých plemien - rexov,  vyšľachtil prvé dve slovenské národné plemená ktoré dostali pomenovanie slovenský sivomodrý rex a holíčsky modrý králik. Okrem týchto dvoch uznaných plemien šľachtil aj dve ďalšie plemená, ktoré sa žiaľ nedočkali uznania. Imrich Vanek bol dlhé roky posudzovateľom exteriéru plemien králikov a niekoľko rokov zastával aj funkciu predsedu zboru posudzovateľov králikov, ktorý pôsobí pri Slovenskom zväze chovateľov. V základnej organizácii v Holíči zastával viacero významných funkcií do vysokého veku. Za rozvoj chovateľstva a za vyšľachtenie národných plemien mu bolo udelené najvyššie zväzové vyznamenanie. Imrich Vanek sa venoval aj publikačnej činnosti najmä v slovenských časopisoch Chovateľ, Záhradkár - Chovateľ a českom časopise Chovatel. Podieľal sa tvorbe vzorníka na posudzovanie králikov. 

Dnes si mimoriadnu šľachtiteľskú prácu Imricha Vaňka chovatelia králikov, ktorí sú združení v Klube chovateľov národných plemien a rexov, pripomínajú súťažou pre najúspešnejšieho chovateľa holíčskych modrých králikov a slovenských sivomodrých rexov súťažou "Memoriál Imricha Vaňka".

Vyšľachtené plemená králikov 
 slovenský sivomodrý rex - uznané slovenské národné plemeno
 holíčsky modrý králik - uznané slovenské národné plemeno
 slovenský sivomodrý (normálnosrstý) - neuznaný - dielo nedokončil
 holíčsky modrý rex - neuznaný - dielo nedokončil

Súvisejúce články 
 Národné plemená Slovenska

Externé odkazy 
 Slovenský zväz chovateľov
 Klub národných plemien a rexov
 Slovenské národné plemená králikov
 Klub chovateľov králikov národných plemienen a rexov

Šľachtitelia králikov